
Ministru kabineta sēdes protokollēmums

Informatīvais ziņojums "Par profesionālās vidējās izglītības iestādes izveidi"

· 1. Konceptuāli atbalstīt Ģenerāļa Pētera Radziņa profesionālās vidusskolas kā Aizsardzības ministrijas padotībā esošas iestādes izveidi un tās darbības uzsākšanu 2026. gada 1. septembrī.
· 2. Ģenerāļa Pētera Radziņa profesionālajai vidusskolai savā darbībā pamatoties uz izglītības programmu "Jaunākais militārais instruktors", kuru licencējis Izglītības kvalitātes valsts dienests, un profesionālās kvalifikācijas ieguvei nepieciešamo profesijas standartu.
· 3. Ģenerāļa Pētera Radziņa profesionālās vidusskolas amata vietu skaitu nodrošināt, pārdalot amata vietas no Nacionālajiem bruņotajiem spēkiem.
· 4. Aizsardzības ministrijai sagatavot un iesniegt Ministru kabinetā rīkojuma projektu par Ģenerāļa Pētera Radziņa profesionālās vidusskolas dibināšanu.
· 5. Aizsardzības ministrijai izstrādāt un apstiprināt Ģenerāļa Pētera Radziņa profesionālās vidusskolas nolikumu.
· 6. Aizsardzības ministrijai sagatavot un iesniegt Izglītības kvalitātes valsts dienestam projektu par profesionālās izglītības programmas "Jaunākais militārais instruktors" licencēšanu jaunizveidojamai mācību iestādei.
· 7. Aizsardzības ministrijai profesionālās vidējās izglītības iestādes – Ģenerāļa Pētera Radziņa profesionālās vidusskolas – izveidi un uzturēšanu nodrošināt tai piešķirto valsts budžeta līdzekļu ietvaros no budžeta apakšprogrammas 22.10.00 "Starptautisko operāciju un Nacionālo bruņoto spēku personālsastāva centralizētais atalgojums" un budžeta apakšprogrammas 22.12.00 "Nacionālo bruņoto spēku uzturēšana", bet ar būvniecību saistītos izdevumus – no budžeta programmas 33.00.00 "Aizsardzības īpašumu pārvaldīšana".
· 8. Aizsardzības ministrijai līdz 2029. gada 31. decembrim sagatavot un iesniegt izskatīšanai Ministru kabinetā informatīvo ziņojumu par vidusskolas turpmāko attīstību un virzību Ministru kabineta 2025. gada 20. janvāra rīkojumā Nr. 32 "Par Rīcības plānu Latvijas Austrumu pierobežas ekonomiskajai izaugsmei un drošības stiprināšanai 2025.–2027. gadam" noteikto mērķu sasniegšanai.
· 9. Aizsardzības ministrijai sagatavot un iesniegt izskatīšanai Ministru kabinetā noteikumu projektu par profesionālās kvalifikācijas eksāmenu norises kārtību.

